Държавен вестник, бр. 108, 2023 г., стр. 75

БРОЙ  108	
Д Ъ Р Ж А В Е Н  В Е С Т Н И К 	
СТР.  75  
1. дейности с неикономически характер;
2. дейности с икономически характер 
при съобразяване с правилата в областта на 
държавните помощи и чл. 21 от Закона за 
публичните финанси.
(2) В случаите, когато лицата по ал. 1 
извършват стопанска и нестопанска дейност, 
са задължени да разграничат видовете си 
дейности така, че да е налице фактическо 
или финансово-счетоводно обособяване на 
съответните дейности и да поддържат отделно 
счетоводно отчитане на стопанската и несто­
панската дейност по отношение на активите, 
пасивите, приходите и разходите, свързани с 
тези дейности.
Чл. 104. (1) При прилагане през 2024 г. 
на чл. 156 от Закона за публичните финанси 
министърът на финансите може да включи 
съответните лица в схемата за централизира­
но разплащане по чл. 159 – 161 от Закона за 
публичните финанси на осигурителни вноски 
и данъците върху доходите на физическите 
лица по реда на ал. 2 и в определени от него 
срокове.
(2) Министърът на финансите определя 
начина на включване на съответните лица 
на основата на принципите и правилата на 
схемата за централизирано разплащане по 
Закона за публичните финанси, включително 
и чрез прилагане на подход на превеждане 
на дължимите суми по сметка на съответния 
първостепенен разпоредител с бюджет.
(3) При прилагане на подход на превежда­
не на дължимите от лицата по ал. 1 суми по 
сметка на съответния първостепенен разпо­
редител с бюджет те се превеждат месечно, 
до 25-о число на месеца, следващ месеца, за 
който се отнасят.
(4) Наличните на датата на включване в 
схемата за централизирано разплащане по 
Закона за публичните финанси задължения 
на лицата по ал. 1 за осигурителни вноски 
и данъци върху доходите на физически лица, 
попадащи в схемата, се декларират и превеж­
дат по сметки на Националната агенция за 
приходите по досегашния ред.
(5) Алинеи 2 – 4 се прилагат и за вклю­
чените към 31 декември 2023 г. в схемата за 
централизирано разплащане по чл. 159 – 161 
от Закона за публичните финанси лица по 
чл. 156 от Закона за публичните финанси.
(6) Министърът на финансите дава указания 
по прилагането на ал. 1 – 5.
Чл. 105. Министерският съвет може да 
одоб­рява допълнителни разходи/трансфери 
и/или увеличение на показателите по чл. 86, 
ал. 2, т. 5 и 6 от Закона за публичните финанси 
за бюджетите на първостепенните разпоре­
дители с бюджет за сметка на икономии на 
разходи и/или трансфери по бюджетите на 
други първостепенни разпоредители с бюджет 
по държавния бюджет и икономии на разходи 
по чл. 1, ал. 5 за финансиране на дейности по 
оказване на незабавна хуманитарна помощ на 
живеещите в Украйна български граждани 
и българи с украинско гражданство, вклю­
чително при необходимост от евакуация, 
за предоставяне на хуманитарна помощ за 
Украйна, както и за извършване на разходи 
за справяне с последствията от военните 
действия срещу Украйна. 
Чл. 106. (1) За 2024 г. общият лимит 
на капиталовите разходи по консолиди­
раната фискална програма е в размер до 
9 994 003,7 хил. лв. 
(2) Министерският съвет по реда на чл. 109, 
ал. 3 от Закона за публичните финанси одоб­
рява допълнителни разходи/трансфери по 
бюджетите на първостепенните разпоредители 
с бюджет по чл. 5, 6 и 8 – 49 за капиталови 
разходи, включително за капиталови разходи, 
подпомагащи административната дейност 
на разпоредителите с бюджет, въз основа 
на мотивирано предложение от съответния 
първостепенен разпоредител с бюджет и на 
допълнителна информация, определена с пос­
тановлението за изпълнението на държавния 
бюджет на Република България за 2024 г. в 
рамките на лимита по ал. 1, както и в слу­
чаите по ал. 8.
(3) Утвърдените максимални размери на 
ангажиментите за разходи, които могат да 
бъдат поети през 2024 г. от първостепенните 
разпоредители с бюджет по чл. 5, 6 и 8 – 49, 
включват и ангажиментите за капиталови 
разходи. 
(4) Финансирането на проекти по програ­
ми и механизми на Европейския съюз и по 
други международни програми и договори 
се извършва в съответствие с приложимите 
към тях правила и договори за финансиране.
(5) Определя приоритетни проекти по 
Инвестиционна програма за национални про­
екти с прогнозен размер и обхват съгласно 
приложение № 2.
(6) Министерският съвет може да прави 
компенсирани промени в разпределението 
на прогнозния ресурс по приложение № 2 
по мотивирано предложение на съответния 
първостепенен разпоредител с бюджет при 
спазване на ал. 4.
(7) Министерският съвет по предложение 
на първостепенните разпоредители с бюджет 
може да одобрява финансиране за допълнител­
ни проекти, които са мотивирани като прио­
ритетни, равностойно допълват съответната 
област на политика и с тях не се надхвърля 
общият лимит по ал. 1.
(8) Общият лимит по ал. 1 може да бъде 
надвишен при извършване на капиталови раз­
ходи за сметка на резерва за предотвратяване, 
овладяване и преодоляване на последиците от 
бедствия, както и при извършване на вътреш­
нокомпенсирани промени по бюджетите на 
първостепенните разпоредители с бюджет и 
преструктуриране на разходите по централния 
бюджет за 2024 г. за сметка на намаление на 
текущи разходи.